[bookmark: _MailOriginal]From: Edmunds Valantis <Edmunds.Valantis@em.gov.lv> 
Sent: Thursday, February 9, 2023 10:57 AM
To: Līga Kurevska <Liga.Kurevska@em.gov.lv>
Cc: Līga Rozentāle <Liga.Rozentale@kem.gov.lv>; Līva Šnitko <Liva.Snitko@kem.gov.lv>; Einārs Cilinskis <Einars.Cilinskis@em.gov.lv>; Andis Zariņš <Andis.Zarins@em.gov.lv>; Elīna Kehre <Elina.Kehre@em.gov.lv>; Agnese Strode <Agnese.Strode@em.gov.lv>
Subject: RE: Par Ekonomikas ministrijas iebildumu saistībā ar 2023. gada 7. februāra MK sēdes 2.8. darba kārtības punktu 

Piekrītam, ka virzāt jautājuma uz nākamo Ministru kabineta sēdi.

Edmunds Valantis

From: Līga Kurevska <Liga.Kurevska@em.gov.lv> 
Sent: Thursday, February 9, 2023 8:33 AM
To: Edmunds Valantis <Edmunds.Valantis@em.gov.lv>
Cc: liga.rozentale@kem.gov.lv; Līva Šnitko <Liva.Snitko@kem.gov.lv>
Subject: Par Ekonomikas ministrijas iebildumu saistībā ar 2023. gada 7. februāra MK sēdes 2.8. darba kārtības punktu 
Importance: High

Sveiciens,

2023. gada 7. februāris Ministru kabineta sēdē par nedēļu tika atlikts 2.8 jautājums (23-TA-145; Par Ministru kabineta 2022. gada 14. jūnija sēdes protokollēmuma (prot. Nr. 32, 38. §) 10. punktā dotā uzdevuma atzīšanu par aktualitāti zaudējušu). Saistībā ar šo, Klimata un enerģētikas ministrija ir saņēmusi Ekonomikas ministrijas iebildumu un sniedz sekojošu situācijas izklāstu. Ja Klimata un enerģētikas ministrijas izklāstā minētie apsvērumi ir pieņemami, lūdzu līdz 09.02.2023 plkst. 11:00 sniegt elektronisku saskaņojumu jautājuma virzībai uz nākamo Ministru kabineta sēdi.

 Situācijas izklāsts
Ekonomikas ministrija ir iesniegusi iebildumu par Klimata un enerģētikas ministrijas virzīto protokollēmuma projektu “Par Ministru kabineta 2022.gada 14.jūnija sēdes protokollēmuma (prot. Nr.32, 38. §) 10.punktā dotā uzdevuma atzīšanu par aktualitāti zaudējušu” (23-TA-145)”, norādot, ka grozījumu veikšana Ministru kabineta noteikumos Nr.603 “Kārtība, kādā aprēķināma un izmaksājama atlīdzība par energoapgādes objekta ierīkošanai vai rekonstrukcijai nepieciešamā zemes īpašuma lietošanas tiesību ierobežošanu” (turpmāk – MK noteikumi Nr.603) attiecībā uz kompensāciju kārtību zemes īpašniekiem par vēja enerģijas iekārtu elektrisko tīklu kabeļu līniju aizsargjoslām joprojām ir aktuāla, īpaši attiecībā uz valsts kapitālsabiedrībām piederošajiem zemes īpašumiem, un šī problēmjautājuma nerisināšana varētu aizkavēt vēja un saules elektrostaciju projektu attīstību.
Klimata un enerģētikas ministrija, balstoties gan uz 2023.gada 5.februārī Ekonomikas ministrijai adresētajā elektroniskā pasta vēstulē saņemto informāciju no valsts akciju sabiedrības “Latvijas Valsts meži” (turpmāk – VAS LVM), gan  tiesību aktos ietverto informāciju, norāda:
1. VAS LVM elektroniskā pasta vēstulē:
1. lūdz Ekonomikas ministrijas viedokli, vai valsts kopumā atbalsta publiskajai personai piederošas zemes apgrūtināšanu;
1. izsaka bažas, ka MK noteikumos Nr.603 noteiktais kompensācijas apmērs par publiskai personai piederošas zemes apgrūtināšanu nav pietiekams;
1. Attiecībā uz tādu elektroenerģijas pārvades gaisvadu līniju vai pazemes kabeļu izbūvi, Klimata un enerģētikas ministrija norāda, ka vēja un saules elektrostaciju projektu attīstības ietvaros publiskās personām piederoša zeme netiek prioritizēta attiecībā pret fiziskām personām piederošu zemi, t.sk., primāri netiek izvērtēti risinājumi, kas neskartu apgrūtinājumu ieviešanu publiskām personām piederošā zemē.
1. MK noteikumu Nr. 603 6. un 7.punkts pēc būtības paredz atlīdzības izmaksu un atlīdzības lielumu par zemes (t.sk., meža zemes) platības vienības lietošanas tiesību ierobežojumu gan fiziskām, gan juridiskām personām;
1. Atlīdzības apmēra aprēķinā piemērots vienlīdzības princips gan fiziskām, gan juridiskām personām, t.i., atlīdzību nosaka divkāršā zemes platības vienības kadastrālās vērtības apmērā, bet ne mazāku kā 1,42 euro par kvadrātmetru.
1. MK noteikumi Nr.603 nosaka, ka pie zemes, kuru turpmāk nav iespējams izmantot agrākajiem nekustamā īpašuma lietošanas mērķiem (t.i., par kuru izmaksājama atlīdzība), pieder zemes platības, kurās saskaņā ar Aizsargjoslu likumu noteiktas energoapgādes objektu aizsargjoslas, ko aizņem elektrisko tīklu gaisvadu līniju balsti un masti, elektrisko tīklu sadales iekārtas, fīderu punkti, transformatoru apakšstacijas un šo objektu ekspluatācijas aizsargjoslas.
1. Aizsargjoslu 16.panta 2.daļas 3.punktā ir noteiktas aizsargjoslas gar elektrisko tīklu kabeļu līnijām — zemes gabals un gaisa telpa, ko norobežo nosacītas vertikālas virsmas kabeļu līnijas katrā pusē 1 metra attālumā no kabeļu līnijas ass, bet, ja kabeļu līnija šķērso meža teritoriju, — 1,5 metru attālumā no kabeļu līnijas ass katrā pusē. Ja kabelis atrodas tuvāk par 1 metru no ēkas vai būves, tad šajā kabeļa pusē aizsargjoslu nosaka tikai līdz ēkas vai būves pamatiem.

Ņemot vērā minēto informāciju, Klimata un enerģētikas ministrija norāda, ka:
1. neatbalsta prioritāru nosacījumu piemērošanu attiecībā uz zemes apgrūtinājumu izveidošanu un lielāka apmēra atlīdzības par apgrūtinājuma izveidošanu piemērošanu noteiktai juridiskajai personai;
1. spēkā esošie tiesību akti pēc būtības paredz atlīdzības izmaksu zemes īpašniekiem, uz kā zemes tiek izbūvēti elektroenerģijas pārvadei nepieciešamie tīkli, t.sk., gaisvada līnijas un pazemes kabeļi;
1. Ekonomikas ministrijas iesniegtais iebildums nav pamatots, un ir vērsts uz vienas publiskas personas interešu aizstāvību.



Veiksmi,
	[image: ]
	Līga Kurevska
Klimata un enerģētikas ministrijas
Valsts sekretāra vietniece enerģētikas jautājumos
T.: 67013143 | E.: liga.kurevska@kem.gov.lv 

